Haruq Nawi

Haruq Nawi 哈簍克 納威

Niqan kingal alang Huhus sun, seejiq hiya o niqan kingal ka Haruq Nawi ksun, hiya o suyang bi seejiq, mslagun niqan bi gnealu na. Kana alang o smparu bi hyaan ni bhangan dha kari uri, kiya ni ngalan dha pusu bukung alang Truku mkSiyaw hini. 1895 hngkawas siida Nihung ka miyah kmlawa Taywang, lnsat Nihung o qmita seejiq bi ka wauwa Truku do, hmtun dha qmraq ni sliqun dha, ksun dha haya pqsiqa ka wauwa Truku,embahang saw nii ka Haruq Nawi do nhari muda mlawa seejiq nimssli empprngaw,huya ta ksun ka knsat Nihung,aji dha euda duri smeeliq wauwa Truku.Niqan kingal jiyax eduwa hi duri musa gmeeguysmeeliq wauwa Truku ka knsat,kiya ni pssli risaw Truku mkSiyaw ka Haruq Nawi,saan dha tmlibu ka sapah knsat ni dha phqilun kana. Embahang nii ka thowlang knlwaan Nihung do mskluwi balay.Kiya ni smiyuk peadas patas thowlang mklawa Taywang ni rmngaw“Kmlawa namu seejiq tnpusu Taywang o asi namu ka pllayun mkla ka gaya seejiq tnpusu, aji ta sstrung quri dhyaan.”

 pnyahan kari 
Jiru Haruq，2013，口述

Snakun:Truku(太魯閣語)